# НАЦРТ

# Скупштина општине Врњачка Бања на \_\_\_. редовној седници, одржаној \_\_\_2017.године, на основу чл.38. став 2. Закона о јавним предузећима („Сл. гласник РС“, бр. 15/16) и члана 36. став 1. тачка 9б. Статута општине Врњачка Бања („Сл. лист општине Врњачка Бања бр. 23/16-пречишћен текст), донела је

ОДЛУКУ

О СПРОВОЂЕЊУ ЈАВНОГ КОНКУРСА ЗА ИМЕНОВАЊЕ

ДИРЕКТОРА ЈАВНОГ ПРЕДУЗЕЋА ''БОРЈАК'' ВРЊАЧКА БАЊА

ОПШТЕ ОДРЕДБЕ

Члан 1.

Овом одлуком се утврђује правни основ за доношење одлуке о спровођењу јавног конкурса и именовању директора Јавног предузећа ''Борјак'' Врњачка Бања (У даљем тексту: ЈП ''Борјак''), његове надлежности и његов радно правни статус, мандат, услови и поступак за именовање, права кандидата и друга питања од значаја за спровођење овог поступка.

ПРАВНИ ОСНОВ

Члан 2.

Скупштина општине Врњачка Бања на основу чл. 38.Закона о јавним предузећима (''Сл. гласник РС'', бр. 15/16) доноси одлуку о спровођењу јавног конкурса за именовање: директора ЈП ''Борјак'', Врњачка Бања, ул.Жике Ваљаревића 1, на предлог Општинске управе општине Врњачка Бања.

На основу чл.24. став 3. Закона о јавним предузећима, а у вези са чл.32. став 1. тачка 9. Закона о локалној самоуправи (''Сл. гласник РС'', бр. 129/07, 83/14-др.закон и 101/16-др.закон), Скупштина општине врши именовање директора јавног предузећа.

НАДЛЕЖНОСТИ И РАДНО ПРАВНИ СТАТУС ДИРЕКТОРА

Члан 3.

Надлежност, послови, права, обавезе и одговорности директора ЈП ''Борјак'' утврђени су Законом о јавним предузећима и Одлуком о усклађивању Одлуке о оснивању Јавног предузећа за газдовање заштитним шумама ''Борјак'' Врњачка Бања, којом одлуком је основано ЈП ''Борјак'', као и другим законским и подзаконским прописима који регулишу радни однос.

Директор заснива радни однос на одређено време.

МАНДАТ

Члан 4.

Мандат директора из ове одлуке траје 4 године.

УСЛОВИ ЗА ИМЕНОВАЊЕ

Члан 5.

Кандидати за директора јавних предузећа морају да испуњава следеће услове:

* 1. да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог става;

4) да има најмање три године радног искуства на пословима који су повезани са пословима јавног предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

ПОТРЕБНА ДОКУМЕНТА

Члан 6.

Кандидат за директора подноси документа којима се доказује испуњеност услова из чл.5. ове одлуке, а што се ближе одређује Огласом о јавном конкурсу.

ОГЛАС О ЈАВНОМ КОНКУРСУ

Члан 7.

Оглас о јавном конкурсу је саставни део ове одлуке и објављују се у ''Сл.гласнику Републике Србије'', и у најмање једним дневним новинама које се дистрибуирају на целој територији Републике Србије. Оглас о јавном конкурсу се објављује и на интернет страници општине Врњачка Бања [www.](http://www.opstinavrnjackabanja.com)vrnjackabanja.gov.rs,

РОКОВИ У ИЗБОРНОМ ПОСТУПКУ

Члан 8.

Оглас о јавном конкурсу из чл.7. ове одлуке се објављују у року који не може бити дужи од 8 дана од дана доношења ове одлуке.

Пријаве на јавни конкурс са доказима о испуњености услова подносе се у року од 30 дана од дана објављивања јавног конкурса у ''Сл.гласнику Републике Србије''.

Пријаве на јавни конкурс се поднoсе у затвореној коверти Комисији за спровођење конкурса за избор директора јавних предузећа чији је оснивач општина Врњачка Бања, Врњачка Бања, ул.Крушевачка 17, поштом или преко писарнице Општинске управе, са назнаком:

''За јавни конкурс – за именовање директора Јавног предузећа ''Борјак'' Врњачка Бања.

МЕРИЛА И ПРЕДЛАГАЊЕ КАНДИДАТА

Члан 9.

Јавни конкурси за именовање директора ЈП ''Борјак'' (у даљем тексту: јавни конкурс) спроводи Комисија за спровођење конкурса за избор директора јавних предузећа чији је оснивач општина Врњачка Бања (у даљем тексту: Комисија).

Стручна оспособљеност, знања и вештине: оцењују се у изборном поступку увидом у доказе који су приложени уз пријаву кандидата и усменим разговором или писаном провером са кандидатима који испуњавају услове утврђене конкурсом.

У изборном поступку за именовање директора јавних предузећа чији је оснивач општина Врњачка Бања, примењује се Уредба о мерилима за именовање директора јавних предузећа (''Сл.гласник РС'', бр.65/16).

НАЧИН РАДА И ОДЛУЧИВАЊА КОМИСИЈЕ

Члан 10.

Комисија ради и одлучује на седницама, коју сазива председник Комисије.

У случају одсутности или спречености председника Комисије, седнице Комисије сазива и њима председава најстарији члан Комисије.

Комисија ради и одлучује ако седници присутвује већина од укупног броја чланова Комисије.

Комисија одлучује већином гласова од укупног броја чланова Комисије.

На седници Комисије се води записник, у који се обавезно уносе: датум и место одржавања, дневни ред, имена присутних и одсутних чланова Комисије, све фазе изборног поступка, предлози и ставови изнети на седници, као и свако издвојено мишљење.

Записник потписује председник, односно председавајући.

Стручне и административно-техничке послове за потребе рада Комисије обавља организациона јединица Општинске управе надлежна за стручне послове органа општине.

Члан 11.

По истеку рока за подношење пријава на конкурс, заказује се седница, на којој ће се евидентирати и прегледати све приспеле пријаве и поднети докази. Комисија саставља списак кандидата међу којима се спроводи изборни поступак.

Комисија претходно врши проверу:

- да ли су пријаве доастављене у року који је одређен огласом о јавном конкурсу;

- да ли су пријаве разумљиве;

- да ли су уз пријаву достављени сви докази који су конкурсом тражени.

Ако се установи неки од недостатака из става 1. овог члана, комисија ће закључком одбацити пријаву као неблаговремену, неразумљиву или непотпуну. Против закључка, није допуштена посебна жалба.

Члан 12.

Комисија сачињава ранг листу кандидата сa нajвишe три кaндидaтa кoja су сa нajбoљим рeзултaтoм испунилa мeрилa зa избoр дирeктoрa jaвнoг прeдузeћa.

Рaнг листу из стaвa 1. oвoг члaнa и зaписник o спрoвeдeнoм избoрнoм пoступку Кoмисиja дoстaвљa Општинској управи општине Врњачка Бања.

Општинска управа припрeмa прeдлoг aктa o имeнoвaњу првoг кaндидaтa сa рaнг листe и дoстaвљa гa, рaди усвajaњa Скупштини општине Врњачка Бања.

Aкт o имeнoвaњу дирeктoрa кoнaчaн je.

ИМЕНОВАЊЕ ДИРЕКТОРА И ПРАВА КАНДИДАТА

Члан 13.

Скупштина општине Врњачка Бања, на основу спроведеног изборног поступка одлучује о именовању директора ЈП ''Борјак'' доношењем решења о именовању, које се са образложењем објављује ''Сл.листу општине Врњачка Бања'', ''Сл.гласнику РС'', и исто се доставља именованом лицу и свим кандидатима који су учествовали у изборном поступку, а који могу вршити увид у документацију у року и под условима прописаним законом.

ПРЕЛАЗНЕ И ЗАВРШНЕ ОДРЕДБЕ

Члан 14.

Ова одлука ступа на снагу даном доношења, а објавиће се у ''Сл.листу општине Врњачка Бања''.

О б р а з л о ж е њ е

**Правни основ за доношење ове одлуке** садржан је у чл. 38. став 2.Закона о јавним предузећима („Сл. гласник РС“, бр. 15/16), којим је прописано да орган јединице локалне самоуправе надлежан за именовање директора јавног предузећа, на предлог надлежног органа јединице локалне самопураве, доноси одлуку о спровођењу конкурса за избор директора јавног предузећа, а да сагласно чл. 36. став 1 тачка 9б Статута општине Врњачка Бања (''Сл. лист општине Врњачка Бања'', бр. 23/16-пречишћен текст), Скупштина општине именује директоре јавних предузећа.

**Разлози за доношење ове одлуке** су садржани, како у правном основу, тако и чињеници да ВД директору ЈП ''Борјак'' коме истиче мандат од 1 године, дана 12.7.2017.године, то се предлаже доношење ове одлуке и расписивање јавног конкурса, како би се спровела процедура за именовање директора јавних предузећа.

**Објашњење правних института**

Чланом 2. утврђује се правни основ за доношење одлуке о спровођењу јавног конкурса и именовање директора ЈП ''Борјак''.

Члан 3. утврђује надлежности и радно правни статус директора, уз напомену да се на исти примењују и прописи који регулишу радне односе.

Члан 4. се односи на мандат директора, који по закону траје 4 године.

Члан 5. регулише услове за именовање директора, који су прописани чл.33. Одлуке о усклађивању Одлуке о оснивању Јавног предузећа за газдовање заштитним шумама ''Борјак'' Врњачка Бања, којом одлуком је основано ЈП ''Борјак''.

Чл.6. и 7. се односе на Оглас о јавном конкурсу који сагласно чл.39. Закона о јавним предузећима. Оглас је саставни део ове одлуке.

Oглaс o jaвнoм кoнкурсу сaдржи нaрoчитo: пoдaткe o jaвнoм прeдузeћу, пoслoвимa, услoвимa зa имeнoвaњe дирeктoрa jaвнoг прeдузeћa, мeсту рaдa, стручнoj oспoсoбљeнoсти, знaњимa и вeштинaмa кoje сe oцeњуjу у избoрнoм пoступку и нaчину њихoвe прoвeрe, рoку у кoмe сe пoднoсe приjaвe, пoдaткe o лицу зaдужeнoм зa дaвaњe oбaвeштeњa o jaвнoм кoнкурсу, aдрeсу нa кojу сe приjaвe пoднoсe, кao и пoдaткe o дoкaзимa кojи сe прилaжу уз приjaву.

Чл.8. регулише рокове у изборном поступку и начин подношења пријаве.

Чл.9. се односи на спровођење изборног поступка, који сагласно чл.31. Закона о јавним предузећима спроводи Комисија за спровођење конкурса за избор директора јавних предузећа чији је оснивач општина Врњачка Бања, коју именује СО.

Одредбама чл.10. , 11. и 12. се прописује рад Комисије за именовање, а која врши оцењивање стручне оспособљености, знања и вештина кандидата за именовање директора на основу Уредбе о мерилима за именовање директора јавних предузећа (''Сл.гласник РС'', бр.65/16), након чега ранг листу кандидата (највише 3) и записник о изборном поступку доставља Општинској управи.

Одредбом чл.13. се прописује именовање директора и обавеза објављивања решења о именовању, као и права кандидата који су учествовали у овом поступку.

**Средства за спровођење ове одлуке**- за спровођење ове одлуке нису потребна додатна средства.

Руководилац Одсека за привреду НАЧЕЛНИК

и друштвене делатности ОПШТИНСКЕ УПРАВЕ

Живорад Јаћимовић Славиша Пауновић

Скупштина општине Врњачка Бања на\_\_. седници, одржаној \_\_\_2017.године, на основу члана 36. став 3. и 4. Закона о јавним предузећима („Службени гласник РС“ број 15/16), члана 36. став 1. тачка 9б Статута општине Врњачка Бања (''Службени лист општине Врњачка Бања'', бр. 23/16-пречишћен текст) и Одлуке о спровођењу јавног конкурса за именовање директора Јавног предузећа ''Борјак'' Врњачка Бања, број: \_\_\_\_\_ од \_\_\_ 2017.године, објављује

ЈАВНИ КОНКУРС

за именовање директора Јавног

предузећа ''Борјак'' Врњачка Бања

Подаци о Јавном предузећу:

Јавно предузеће ''Борјак'' Врњачка Бања, Врњачка Бања, улица Жике Ваљаревића 1. Матични број: 17620975, ПИБ: 103652103. Претежна делатност: 4211- Изградња путева и аутопутева

Радно место: Директор Јавног предузећа ''Борјак'' Врњачка Бања, на период од четири године.

Директор Предузећа заснива радни однос на одређено време.

Услови за именовање директора:

1) да је пунолетно и пословно способно лице и држављанин Републике Србије;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2;

4) да има најмање три године радног искуства на пословима који су повезани са пословима јавног предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

Стручна оспособљеност, знања и вештине оцењују се у изборном поступку увидом у доказе који су приложени уз пријаву кандидата и усменим разговором или писаном провером са кандидатима који испуњавају услове утврђене конкурсом.

Докази који се прилажу уз пријаву на јавни конкурс:

-извод из матичне књиге рођених;

-диплома о стручној спреми;

-исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство);

-оверена изјава од стране јавног бележника, да није члан органа политичке странке, односно да му је одређено мировање у вршењу функције у органу политичке странке;

-уверење надлежног органа (надлежне полицијске управе) да лице није осуђивано на казну затвора од најмање шест месеци;

- уверење надлежног органа да му нису изречене мере безбедности (издат од стране надлежног органа) у складу са законом којим се уређују кривична дела, и то:

1. обавезно психијатријско лечење и чување у здравственој установи;

2. обавезно психијатријско лечење на слободи;

3. обавезно лечење наркомана;

4. обавезно лечење алкохоличара;

5. забрана вршења позива, делатности и дужности.

Сви докази прилажу се у оригиналу или у фотокопији која је оверена код јавног бележника.

Пријаве на јавни конкурс са неопходном документацијом и доказима, подносе се Комисији за спровођење конкурса за избор директора јавних предузећа чији је оснивач општина Врњачка Бања, препорученом пошиљком, путем поште или лично преко писарнице Општинсе управе општине Врњачка, у затвореној коверти, на адреси Крушевачка, бр.17 Врњачка Бања, са назнаком: ''За јавни конкурс – за именовање директора ЈП ''Борјак''.

Рок за подношење пријава на јавни конкурс је 30 дана од дана објављивања јавног конкурса у „Службеном гласнику Републике Србије”. Рок почиње да тече наредног дана од дана објављивања јавног конкурса.

Именовање директора ЈП ''Борјак'', врши се на период од четири године.

Неблаговремене, непотпуне и неразумљиве пријаве неће бити предмет разматрања.

Лице задужено за давање информација о спровођењу јавног конкурса је Јасмина Трифуновић тел.036/601-226.

О б р а з л о ж е њ е

**Правни основ** је садржан у чл. 36.Закона о јавним предузећима („Сл. гласник РС“, бр. 15/16), којим је прописано да оглас о јавном конкурсу сaдржи нaрoчитo: пoдaткe o jaвнoм прeдузeћу, пoслoвимa, услoвимa зa имeнoвaњe дирeктoрa jaвнoг прeдузeћa, мeсту рaдa, стручнoj oспoсoбљeнoсти, знaњимa и вeштинaмa кoje сe oцeњуjу у избoрнoм пoступку и нaчину њихoвe прoвeрe, рoку у кoмe сe пoднoсe приjaвe, пoдaткe o лицу зaдужeнoм зa дaвaњe oбaвeштeњa o jaвнoм кoнкурсу, aдрeсу нa кojу сe приjaвe пoднoсe, кao и пoдaткe o дoкaзимa кojи сe прилaжу уз приjaву.

Чланом 39. Закона је прописано да се Oглaс o jaвнoм кoнкурсу зa избoр дирeктoрa jaвнoг прeдузeћa чиjи je oснивaч aутoнoмнa пoкрajинa или jeдиницa лoкaлнe сaмoупрaвe oбjaвљуje у "Службeнoм глaснику Рeпубликe Србиje", у глaсилу aутoнoмнe пoкрajинe, oднoснo jeдиницe лoкaлнe сaмoупрaвe, у нajмaњe jeдним днeвним нoвинaмa кoje сe дистрибуирajу нa цeлoj тeритoриjи Рeпубликe Србиje, кao и нa интeрнeт стрaници нaдлeжнoг oргaнa aутoнoмнe пoкрajинe, oднoснo jeдиницe лoкaлнe сaмoупрaвe, а у вези са чл.37. којим се одређују рокови, па тако рок за објављивање јавног конкурса не може бити дужи од 8 дана од дана доношења одлуке о спровођењу конкурса, а да се пријаве подносе у року од 30 дана од дана објављивања у ''Сл.гласнику РС''.

За седницу Скупштине општине је достављен предлог Одлуке о спровођењу јавног конкурса за именовање директора јавних чији је саставни део овај оглас о јавном конкурсу.

**Разлози за доношење овог акта** су садржани, као у правном основу.

**Објашњење правних института**  Оглас о јавном позиву садржи све елементе прописане чл.36. Закона о јавним предузећима и Одлуке о спровођењу јавног конкурса за именовање директора Јавног предузећа ''Борјак'' Врњачка Бања.

**За спровођење** овог огласа су обезбеђена средства, за износ објављивања огласа у Сл.гласнику РС и једним дневним новинама.

Руководилац Одсека за привреду НАЧЕЛНИК

и друштвене делатности ОПШТИНСКЕ УПРАВЕ

Живорад Јаћимовић Славиша Пауновић